ΠΡΟΣΚΛΗΣΗ ΔΙΕΡΕΥΝΗΣΗΣ ΕΝΔΙΑΦΕΡΟΝΤΟΣ
«The Flavours of Greece – Stockholm Greek Month»
2–30 Νοεμβρίου 2026 · Στοκχόλμη, Σουηδία
Στοκχόλμη: αφετηρία & κόμβος  →  Σουηδία (~10,5 εκατ. αγορά)  →  Σκανδιναβία & Βαλτική

Αγαπητές επιχειρήσεις,

Η Περιφέρεια Ιονίων Νήσων σας προσκαλεί να δηλώσετε ενδιαφέρον συμμετοχής στη δράση «The Flavours of Greece – Stockholm Greek Month», την πρώτη συντονισμένη παρουσία ελληνικών τροφίμων και ποτών στη σουηδική αγορά. Η Περιφέρεια αναλαμβάνει το μεγαλύτερο μέρος του κόστους συμμετοχής, προσφέροντας σε έως 15 επιχειρήσεις της άμεση πρόσβαση στη σουηδική λιανική — χωρίς να επωμιστούν τα υψηλά κόστη εισόδου σε μια απαιτητική αγορά.

Τι περιλαμβάνει η δράση
1. Τοποθέτηση στα ράφια — ένας κωδικός (SKU) ανά επιχείρηση, για έναν μήνα, σε 12 επιλεγμένα σημεία πώλησης των αλυσίδων ICA, Matvärlden, Coop και Hemköp, με ειδική σήμανση «The Flavours of Greece» — με δυνατότητα επέκτασης σε 12μηνη βάση, βάσει δυναμικής πωλήσεων και αξιολόγησης από το τμήμα αγορών.
1. Πρόγραμμα εστιατορίων (12 εστιατόρια) — δημιουργία πιάτων με χρήση των υλικών των συμμετεχόντων επιχειρήσεων και wine pairing ελληνικών κρασιών, σε εναλλαγή 3 νέων εστιατορίων κάθε εβδομάδα.
1. Στοχευμένες B2B συναντήσεις — με Σουηδούς εισαγωγείς, διανομείς, λιανική και HoReCa, καθώς και εισαγωγείς οίνου με πρόσβαση στη Systembolaget, σε ειδικά διαμορφωμένο χώρο στη Στοκχόλμη.
1. Έκθεση Stockholm Food & Wine (6–7 Νοεμβρίου 2026) — ομαδικό περίπτερο «The Flavours of Greece» με προβολή και προώθηση της δράσης και των προϊόντων απευθείας στους καταναλωτές. Υπάρχει δυνατότητα φυσικής παρουσίας των επιχειρήσεων για απευθείας πώληση των προϊόντων, με επιπρόσθετο κόστος.
1. Διαφήμιση & προβολή — της δράσης σε κλαδικά περιοδικά και σε φόρουμ καταναλωτών, καθώς και συντονισμένη καμπάνια στα σουηδικά ΜΜΕ.
1. Ειδική πλατφόρμα – οι συμμετέχουσες επιχειρήσεις θα προβληθούν μέσα από την ιστοσελίδα The Flavours of Greece, η οποία θα αποτελέσει σημαντικό σημείο αναφοράς όλης της δράσης για πληροφόρηση καταναλωτικού και επαγγελματικού κοινού.
1. Δείπνο δικτύωσης με την ομογένεια — παρουσία εκπροσώπων της Ελληνικής Πρεσβείας, Επιμελητηρίων, τοπικών φορέων και συλλόγων.
1. Logistics — μεταφορά και αποθήκευση των προϊόντων για όλη τη διάρκεια των δράσεων




Όφελος για τις επιχειρήσεις
	Πραγματικές εξαγωγικές προοπτικές. Τα προϊόντα σας δοκιμάζονται από Σουηδούς καταναλωτές σε συνθήκες πραγματικής αγοράς και αξιολογούνται από υπεύθυνους αγορών — ανοίγοντας τον δρόμο για μόνιμες τοποθετήσεις στα ράφια και νέες εμπορικές συνεργασίες.



1. Είσοδος σε νέα αγορά χωρίς κόστος εισόδου — το κόστος και η οργάνωση καλύπτονται από την Περιφέρεια.
1. Άμεση πρόσβαση στους σωστούς αγοραστές — ICA, Matvärlden, Coop, Hemköp, εισαγωγείς, διανομείς και HoReCa σε ένα συντονισμένο πλαίσιο.
1. Τεκμηριωμένα δεδομένα πωλήσεων — μετρήσιμη απόδοση που στηρίζει τη μόνιμη παρουσία στα ράφια.


Χρονοδιάγραμμα δράσης
	ΠΟΤΕ
	ΠΕΡΙΓΡΑΦΗ

	Όλος ο Νοέμβριος
	Τα προϊόντα των συμμετεχόντων επιχειρήσεων στο ράφι «The Flavours of Greece» σε καταστήματα λιανικής στη Στοκχόλμη.

	4 Νοεμβρίου
	Άφιξη Ελληνικής Αντιπροσωπείας · επίσκεψη σουπερμάρκετ με ράφι «The Flavours of Greece.

	5 Νοεμβρίου
	B2B Ημέρα — προγραμματισμένες συναντήσεις με Σουηδούς αγοραστές · cocktail δείπνο με αγοραστές & media.

	6 Νοεμβρίου
	Γνωριμία με τη σουηδική αγορά + επίσκεψη στην έκθεση Stockholm Food & Wine + επίσκεψη και δείπνο δικτύωσης σε εστιατόριο με το ειδικό μενού 

	7 Νοεμβρίου
	Αναχώρηση Ελληνικής Αντιπροσωπείας 




Σημείωση για οίνους, αποστάγματα και φρέσκα και ευπαθή προϊόντα
Λόγω του μονοπωλίου του Systembolaget στη διάθεση και πώληση αλκοολούχων, οι παραγωγοί κρασιών και αποσταγμάτων δεν τοποθετούνται στα ράφια της λιανικής· μπορούν όμως να συμμετέχουν πλήρως στις υπόλοιπες δράσεις — B2B συναντήσεις, εστιατόρια και Stockholm Food & Wine.
Οι επιχειρήσεις που παράγουν φρέσκα και ευπαθή προϊόντα (φρούτα, λαχανικά, τυροκομικά, αλλαντικά κλπ) εξαιρούνται από την δράση λόγω των ειδικών συνθηκών μεταφοράς αλλά και τοποθέτησης εντός των σημείων προβολής και προώθησης.




Προαιρετική ομαδική κράτηση προς διευκόλυνση των συμμετεχόντων
Η RECO Exports αναλαμβάνει την ομαδική κράτηση αεροπορικών εισιτηρίων (αφορά αποκλειστικά από αεροδρόμιο Θεσ/νίκης ή Αθήνας προς αεροδρόμιο Στοκχόλμης μετ’ επιστροφής)  και διαμονής με πρωινό για το διάστημα 4-7 Νοεμβρίου. 
Κόστος 650€/ εκπρόσωπο επιχείρησης (απαλλάσσεται ΦΠΑ λόγω τιμολόγησης από Ηνωμένο Βασίλειο).

Εκδήλωση ενδιαφέροντος
Οι θέσεις είναι περιορισμένες για έως 15 επιχειρήσεις. Παρακαλούμε δηλώστε το ενδιαφέρον σας έως 27 Ιουλίου συμπληρώνοντας την φόρμα https://forms.gle/9vZo1QKzELUPWCof7. Θα τηρηθεί σειρά προτεραιότητας σε συνάρτηση με την εξαγωγική ετοιμότητα των επιχειρήσεων.

Σχετικά με τα στοιχεία επικοινωνίας, μπορείτε να προωθήσετε το σταθερό τηλέφωνο 2312-315310 καθώς και τα εξής email:
1. Νάσια Ματεντσίδου: n.matentsidou@reco-exports.co.uk
1. Δήμητρα Θωμά: d.thoma@reco-exports.co.uk


Με εκτίμηση,

ΕΛΕΝΗ ΠΑΠΑΝΑΣΤΑΣΑΤΟΥ 
Αντιπεριφερειάρχης Επιχειρηματικότητας και 
Απόδημου Ελληνισμού 
Περιφέρειας Ιονίων Νήσων 

